Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 290/11/2204	Piešťany, 24.7.2012
EEČ : 2-18-57-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Piešťany
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona, vedenom na Odbore kriminálnej polície Okresného riaditeľstva PZ v Trnave pod ČVS: ORP-182/2-OVK-TT-2012, na tom skutkovom základe, že
 	 v období odo dňa 1.1.2010 až doposiaľ si ako otec XXXXX, nar. XXXXX, v obci Madunice a ani na iných miestach riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX, č. 5P/59/2008 zo dňa 7.7.2008, právoplatným dňa 2.8.2008, v sume 116,18 € mesačne na XXXXX, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil, čím za obdobie odo dňa 1.1.2010 až doposiaľ dlhoval XXXXX na výživnom sumu vo výške 2.653,04 €, 
lebo je trestné stíhanie neprípustné podľa § 9 odsek 1 písmeno d Trestného poriadku
Odôvodnenie:
	Poverený príslušník Obvodného oddelenia PZ XXXXX, Okresného riaditeľstva PZ v Trnave, uznesením ČVS: ORP-1144/PN-TT-2011 zo dňa 30.12.2011 podľa § 206 ods. 1 Trestného poriadku vzniesol obvinenie XXXXX, pre prečin zanedbania povinnej výživy podľa § 207 ods. 1 Trestného zákona, na tom skutkovom základe, že v období odo dňa 1.1.2010 až doposiaľ si ako otec XXXXX, nar. XXXXX, v obci Madunice a ani na iných miestach riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX, č. 5P/59/2008 zo dňa 7.7.2008, právoplatným dňa 2.8.2008, v sume 116,18 € mesačne na XXXXX, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil, čím za obdobie odo dňa 1.1.2010 až doposiaľ dlhoval XXXXX na výživnom sumu vo výške 2.653,04 €.

Prečinu zanedbania povinnej výživy podľa § 207 ods. 1, ods. 3 písm. b) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, a taký čin spácha závažnejším spôsobom konania.

	V priebehu prípravného konania došlo k zmene právnej kvalifikácie skutku, pričom tento skutok bol ďalej posudzovaný ako prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona (závažnejším spôsobom konania - po dlhší čas) vzhľadom na dĺžku obdobia neplnenia si vyživovacej povinnosti zo strany obvineného. Z uvedeného dôvodu realizoval danú trestnú vec vyšetrovateľ Odboru kriminálnej polície, Okresného riaditeľstva PZ v Trnave, ako vecne a miestne príslušný na vykonávanie skráteného vyšetrovania

	Tunajšia prokuratúra dňa 11.6.2012 požiadala Okresné štátne zastupiteľstvo v XXXXX, Česká republika, o právnu pomoc, ktorá mala spočívať vo výsluchu XXXXX v procesnom postavení obvineného. Následne dňa 26.6.2012 bolo tunajšej prokuratúre oznámené, že uvedený výsluch sa nepodarilo zrealizovať, nakoľko XXXXX dňa 16.4.2012 zomrel v Rožmitále pod Třemšínem, okres Příbram, Česká republika. Ako príloha uvedenej správy bola zaslaná kópia úmrtného listu XXXXX.

V zmysle úmrtného listu vedeného v knihe úmrtí Matričného úradu XXXXX, zväzok 2, ročník 202012, strana 28, por. č. 13, XXXXX,    nar. XXXXX v XXXXX zomrel dňa 16.4.2012 v Rožmitáli pod Třemšíne, Česká republika.
          
Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
 
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.   

Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mikuláš
prokurátor